PRILOG 3.

[bookmark: _Hlk157677192]TEHNIČKA SPECIFIKACIJA USLUGE

Predmet nabave je:
· Održavanje informatičko-komunikacijskog sustava:
· Tehnička podrška zaposlenicima Naručitelja 
· Reaktivno održavanje
· Standardno proaktivno održavanje 
· Održavanje klijentske infrastrukture

OPIS POSTOJEĆEG STANJA
Podaci o korisnicima i opremi
 
Informatički sustav Akademije socijalne skrbi nalazi se na Savskoj cesti 106. Uredi se nalaze na 6. katu zgrade. Početkom 2024. godine osnovana je Akademija socijalne skrbi, javna ustanova koja će provoditi cjeloživotno obrazovanje stručnjaka u djelatnosti socijalne skrbi te superviziju. 

Sistemska infrastruktura Akademije nalazi se smještena u Centru dijeljenih usluga (CDU). 
Trenutno se u CDU nalazi 6 poslužitelja:

	[bookmark: _Hlk178072788]Redni broj
	vCPU
	RAM
(GB)
	T2disk
(GB)
	Operativni
sustav
	Napomena

	1
	2
	4
	80
	Windows 2022 Std
	Domenski kontroler 1

	2
	2
	4
	80
	Windows 2022 Std
	Domenski kontroler 2

	3
	2
	4
	80
	Windows 2022 Std
	Poslužitelj za povezivanje domenskih korisnika s M365

	4
	4
	6
	80 OS
500 Data
	Windows 2022 Std
	File poslužitelj

	5
	4
	4
	100
	Windows 2022 Std
	Print server

	6
	8
	16
	100 OS
200 Data
	Windows 2022 Std
	Aplikativni poslužitelj

	7
	4
	8
	150 OS
	Windows 2025 Std
	MEC

	8
	4
	8
	300
	Windows 2025 Std
	Konto demo server




U ovom trenutku, u uredu Akademije socijalne skrbi nalazi se 20-ak korisnika i računala te je u procesu dodatno zapošljavanje novih djelatnika. Planirano je u nekom trenutku da će u sustavu biti do 40 zaposlenika Akademije. Oprema je raznovrsna i nabavljana u dugom vremenskom periodu kroz sustav Ministarstva. 


Tijekom kalendarske godine, Akademija će moguće podizati nove aplikativne servise koji će im biti potrebni za poslovanje kao što su np.konto aplikacije, e-račun, web servisi za koje se očekuje od Ponuditelja pomoć pri implementaciji u suradnji s trećom stranom koja će biti zadužena za implementaciju i održavanje navedenih aplikativnih servisa.
Sustav elektroničke pošte
 
S obzirom da je u posjedu O365 licenci, Akademija koristi cloud verziju mail sustava Microsoft 365. Na poslužitelju u CDU je instalirana aplikacija AD Connect za replikaciju podataka Active Directorya on-premise domenskog kontrolera u Azure Active Directory. Administracija svih sandučića i mail adresa se vrši preko Microsoft 365 administratorskog portala. Mail putanja kreće od Office 365 oblaka i preko vatrozida preusmjerava poštu do krajnjih korisnika.


Mrežna oprema

 Akademija ima na primarnoj lokaciji uspostavljen novi vatrozid sustav koji se sastoji 2 kom  FortiGate vatrozida modela 81F. Uređaji su novi i pod podrškom proizvođača. Koriste se dva vatrozida zbog redundancije pristupa internetu i resursima koji će se nalaziti u Centru dijeljenih usluga (CDU).

Također se trenutno koristi i 2 kom Fortinet mrežna preklopnika (S148F-POE i S124F) za povezivanje računala, telefona i bežičnih pristupnih točaka (AP), te 2x Forti AP FAP231F

 
 ODRŽAVANJE SUSTAVA

Opseg i opis tražene usluge održavanja sustava
Usluga održavanja uključuje: tehničku podršku Naručitelju, reaktivno održavanje, standardno proaktivno održavanje te održavanje klijentske infrastrukture u sklopu informatičko komunikacijskog sustava. 
Tehnička podrška obuhvaća pomoć u aktivnostima planiranja i provođenja unapređenja sustava.
Reaktivno i standardno proaktivno održavanje odnosi se na operativne sustave koji pokreću poslužitelje u Centru dijeljenih usluga (CDU) i servise koji rade na njima, sustave i servise koje Akademija koristi na Microsoft javnom cloudu (Microsoft 365) te na podešavanje sustavne programske opreme. Održavanje se odnosi i na mrežnu opremu koju Akademija koristi na vlastitoj lokaciji (oprema koja omogućava pristup Internetu i internetskim servisima te pristup u CDU).
Reaktivno održavanje nastaje kao reakcija na prijavljene ili otkrivene poteškoće u radu. Proaktivno održavanje usmjereno je na poduzimanje svih potrebnih aktivnosti koje bi trebale spriječiti moguće zastoje u radu informatičko-komunikacijskog sustava Akademije socijalne skrbi kao i osigurati njegovu sigurnost i unapređenje. 
Standardno proaktivno održavanje provodi se radi unapređenja funkcioniranja informatičko- komunikacijskog sustava i usmjereno je na unapređenje pojedinih segmenata sustava koji su uočeni kao neprimjereni očekivanjima poslovnog okruženja i potrebama potpore poslovnih procesa Akademije, te kao prijetnja sigurnosti sustava. U proaktivno održavanje ubraja se i redoviti nadzor korištenja i rada resursa te poduzimanje korektivnih aktivnosti u slučaju nepravilnosti u radu. Također proaktivno održavanje uključuje preporuke Naručitelju kako da unaprijedi svoj informatičko-komunikacijski sustav koristeći postojeće resurse ili nova tehnološka rješenja.
Tehnička podrška
Tehnička podrška radu sustava odnosi se na Ponuditeljevu podršku Naručitelju. Pod njom se smatra pomoć pri dijagnosticiranju problema koji mogu nastupiti u radu s informacijskim sustavom, a vezani su uz prilagođavanje sistemskog, komunikacijskog softvera ili probleme u njihovom radu, te njihov utjecaj na rad aplikativnog softvera. Na primjer, to uključuje i slučajeve kada pojedine aplikacije (ili samo neke funkcije) odjednom, bez da je na njima rađena bilo kakva izmjena, prestanu raditi ili ne rade na ispravan način ili su performanse znatno lošije od uobičajenih.
Također tehnička podrška odnosi se i na upravljanje dodjelama i ukidanjima administratorskog pristupa pojedinim resursima, definiranje razine pojedinih prava te na planiranje, dizajniranje i implementaciju sigurnosnih politika.
Kada se utvrdi problem hardverske naravi, izvoditelj je dužan izvršiti dijagnosticiranje problema, te o provedenoj analizi izvijestiti predstavnika Naručitelja i/ili korisnika u ustanovi. 

Radno vrijeme podrške i održavanja Ponuditelja
Ponuditelj treba osigurati pružanje usluga podrške i održavanja standardno u redovnom radnom vremenu.
Rad u produženom i izvanrednom radnom vremenu omogućeni su ako kod prijave problema predstavnik Naručitelja zatraži (i odobri) rad u produženom ili izvanrednom radnom vremenu na tom problemu.
Redovno radno vrijeme podrazumijeva rad ponedjeljkom, utorkom, srijedom, četvrtkom i petkom od 08:00 do 16:00 – ako u te dane ne pada državni blagdan.
Produženo radno vrijeme podrazumijeva rad ponedjeljkom, utorkom, srijedom, četvrtkom i petkom od 16:00 do 20:00 – ako u te dane ne pada državni blagdan.
Izvanredno radno vrijeme podrazumijeva rad ponedjeljkom, utorkom, srijedom, četvrtkom i petkom od 20:00 do 08:00 te subotom, nedjeljom i državnim blagdanom od 00:00 do 24:00.
[bookmark: _Toc96405606]
Posjeta na lokaciji korisnika
U cijenu ponude potrebno je uračunati i pružanje podrške na lokaciji Naručitelja: Savska cesta 106, 6. kat (Zagreb), kao dopunu navedenim vrstama podrške. Cilj ovih poslova jest otklanjanje problema na lokaciji Naručitelja koji se ne mogu otkloniti telefonski, udaljenim pristupom ili u servisu Ponuditelja. 

Reaktivno održavanje
Reaktivno održavanje podrazumijeva pružanje podrške za održavanje funkcionalnosti navedene sklopovske i/ili programske opreme nakon nastanka problema ili zastoja u radu ili nakon otkrivanja mogućeg nepravilnog rada sustava. Reaktivno održavanje uključuje otklanjanje uzroka zastoja u radu sklopovske opreme i servisa, odnosno zamjenom neispravnih komponenti opreme, a obavlja ga se po prijavama od strane Naručitelja. Reaktivno održavanje obavlja se u režimu 8 sati na dan, 5 radnih dana u tjednu (5x8) sa odzivom isti radni dan, te garantiranim vremenom popravka unutar 48 sati. U reaktivno održavanje Ponuditelj će uključiti i instalacije operativnih sustava, postavljanje servisa te podešavanje virtualnih poslužitelja smještenih u CDU. 

Ponuditelj će u sklopu paušalne cijene reaktivnog održavanja:
· Dijagnosticirati i otkloniti probleme na mrežnoj opremi;
· Pružati podršku za opremu na lokaciji korisnika;
· Zamijeniti neispravne komponente mrežne opreme;
· Uspostaviti pravilan rad programske opreme;
· Upravljati procesom eskalacije;
· Kontrolirati radne uvjete opreme;
· Testirati mrežnu opremu nakon popravka;
· Instalirati operativni sustav, potrebne servise i uslužne programe kao i poslužiteljske programe koji se koriste u Akademiji socijalne skrbi na virtualnom poslužitelju;
· Eskalirati probleme kritičnih za funkcioniranje informatičko-komunikacijskog sustava koje njegovi stručnjaci ne mogu samostalno riješiti, prema odgovarajućim službama kompanija čija oprema, programska ili računalna, uzrokuje zastoj u radu (ovo je vezano uz tražene statuse koje izvoditelj mora imati kod partnera čija oprema je najzastupljenija kod naručitelja) sa svrhom što bržeg rješavanja i smanjenja zastoja u radu.
Napomena: Nabava novih komponenti radi zamjene neispravnih nije predmetom ovog postupka javne nabave.

Izvoditelj mora imati implementiran svoj Helpdesk sustav preko kojeg će predstavnik Naručitelja prijavljivati probleme u radu koji zahtijevaju reaktivnu podršku. 

Standardno proaktivno održavanje
Standardno proaktivno održavanje podrazumijeva nadzor sklopovske i programske opreme u svrhu utvrđivanja ispravnosti rada, pregled log datoteka radi istraživanja mogućih problema u radu, instalaciju novih verzija upravljačkih programa (firmware), upravljačkih i uslužnih programa te uklanjanje uočenih neispravnosti u radu sklopovske opreme. Proaktivno održavanje obavlja se jednom mjesečno u radnom vremenu Naručitelja.
Ponuditelj će u sklopu standardnog proaktivnog održavanja:
· Pružati operativne i tehničke savjete;
· Napraviti plan proaktivnog održavanja za ugovorni period;
· Proaktivno eskalirati i rješavati probleme;
· lnstalirati potrebne nove verzije upravljačkih programa i patcheve za operacijske sustave;
· Savjetovati Naručitelja o aktivnostima koje treba poduzeti kako bi se unaprijedila sigurnost informatičko-komunikacijskog sustava;
· Provoditi redoviti pregled korištenja i rada informatičko-komunikacijskih resursa te poduzimati korektivne aktivnosti u slučaju nepravilnosti u radu;
· [bookmark: _Toc96405605][bookmark: _Toc69715305]Redovito dokumentirati stanje i promjene nastale u sustavu.

Proaktivno održavanje mrežnih servisa obuhvaća:
· Nadzor  logova i performansi na vatrozid uređajima Fortigate
· Nadzor ispravnosti rada lokalnih mreža (LAN)
· Nadzor VPN pristupa
· Nadzor i održavanje wireless mreže

Proaktivno održavanje infrastrukturnih servisa obuhvaća:
· Nadzor logova i performansi MS Windows operacijskih sustava na poslužiteljima
· Nadzor logova i performansi infrastrukturnih mrežnih servisa (DNS, WINS, DHCP, NTP)
· Nadzor logova i performansi MS Active Directory-a
· Nadzor logova i performansi sustava dijeljenja datoteka 
· Instalacija sigurnosnih zakrpi i nadogradnje poslužiteljskog Microsoft operativnog sustava 


Održavanje klijentske infrastrukture

Pod uslugom održavanja klijentske infrastrukture podrazumijeva se cijelovita usluga održavanja klijentske infrastrukture uz rješavanje problema na klijentskoj  infrastrukturi.

Kompletnu tehničku potporu izvode radnici Ponuditelja. Uključuje sve potrebne radnje do uspostave pune funkcionalnosti radnog mjesta. Tri su temeljna način ostvarivanja ove podrške i sva tri su uključena u opseg ugovorne usluge:

· Podrška poslovnom korisniku telefonom
· Spajanje na računalo poslovnog korisnika
· Dolazak na lokaciju poslovnog korisnika

U okviru reaktivne podrške klijentskoj infrastrukturi i korisnicima predviđen je rezervirani kapacitet IT tehničara od  4 sata tjedno, na lokaciji ili udaljenim pristupom, ovisno o potrebi.

U slučajevima servisnih popravaka klijentskih računala, Naručitelj snosi trošak zamjenskih dijelova. Ukoliko je dijagnostikom utvrđeno da klijentsko računalo nije isplativo popravljati, Ponuditelj će poslati ponudu za novo računalo Naručitelju.

Ponuditelj kroz uslugu održavanja klijentske infrastrukture osigurava i programski alat koji je potreban za centralno upravljanje klijentskim računalima udaljenim pristupom.

Aktivnosti koje Ponuditelj mora uključiti u održavanje klijentske infrastrukture:

· Instalaciju i podešavanje operativnog sustava na novim računalima
· Instalaciju potrebnih aplikacija na računalima 
· Redovitu instalaciju sigurnosnih zakrpa na računalima
· Dijagnostika, rješavanje i održavanje funkcionalnosti operativnih sustava na računalima
· Preseljenje klijentske opreme u slučaju promjene radnog mjesta
· Podešavanje ispisnih uređaja na klijentskom računalu
· Dijagnostika fizičkih kvarova računala


Jamstva isporuke usluga (SLA)
Rješavanje Incidenta je rješavanje s ciljem uspostavljanja funkcionalnosti sustava u najkraćem mogućem roku. Kako bi Naručitelj osigurao optimalno pružanje usluge održavanja informatičko-komunikacijskog sustava, Ponuditelj mora osigurati pravovremeni početak intervencije za svaki prijavljeni incident te zahtijevano vrijeme njegovog rješavanja, a ako u tom roku incident ne bude riješen dužan je eskalirati problem prema dobavljaču opreme i softvera (odnosi se na opremu i softver sa čijim proizvođačem Ponuditelj ima partnerski odnos koji je zahtjevan u ovoj Dokumentaciji za nabavu).


	Stupanj ozbiljnosti
	Standardna definicija
	Početno vrijeme odziva
	Vrijeme rješavanja prije eskalacije 

	A (Critical)
	Sistem, mreža, poslužitelj, odnosno ispadi kritične aplikacije koja ima ozbiljne posljedice na poslovni proces korisnika i/ili njegovu profitabilnost.
Problemi s velikim posljedicama, za vrijeme kojih su proizvodnja, poslovanje, odnosno razvoj još uvijek u tijeku, ali su ugroženi do te mjere, da će proizvodnja i/ili profitabilnost trpjeti značajne posljedice već u roku nekoliko dana.
	< 1 sat
	< 8 sati

	B
(High)
	Problemi sa velikim posljedicama, kod kojih se poslovni proces nastavlja, ali je ugrožen.
Vremenski osjetljiva pitanja, bitna za dugoročnu produktivnost koja ne uzrokuju trenutačnu obustavu djelovanja. Može se raditi i o korisničkim računalima koja su na posebnom režimu održavanja.
	< 2 sata
	< 16 sati

	C (Normal)
	Bitni problem koji nema posebnih posljedica za tekući poslovni proces korisnika
	< 4 sata
	< 24 sata

	D
(Low)
	Nije potrebno dodatno djelovanje osim kontroliranja za slučaj eventualnih daljnjih zahvata
	< 4 sata
	< 48 sati



Rješavanje Problema je minimiziranje negativnog utjecaja incidenata na poslovne procese, njihova prevencija i minimiziranje mogućnosti ponovnog nastajanja rješavanjem problema unutar sustava.
Zahtjev za promjenom je svaki zahtjev usmjeren na promjene postojećeg sustava koji se odnose na dodavanje novih funkcionalnosti, a utječu na promjenu funkcionalnih i tehničkih specifikacija postojećeg sustava i dokumentacije te procesa Održavanja, čiji su obim i složenost veliki.
Naručitelj će incidente/zahtjeve upućivati odabranom Ponuditelju na jedno centralno mjesto elektronskom poštom ili telefonom. Krajnji korisnici IT sustava neće direktno prijavljivati problem. Za svu komunikaciju oko problema bit  će zaduženi određeni službenici.
Odabrani Ponuditelj će incidente/zahtjeve rješavati na lokaciji Naručitelja ili udaljenim pristupom. Izvršavanje aktivnosti moguće je u vremenu od 7:30 do 16:30 sati svakog radnog dana, a izvan tog vremena uz odobrenje Naručitelja.




IZVJEŠĆA O PRUŽENIM USLUGAMA

Održavanje
Izvoditelj će odgovornom predstavniku Naručitelja po isteku svakog kalendarskog mjeseca dostaviti izvješće o svim evidentiranim uslugama tehničke podrške zaposlenicima Službe za informatiku i internetsko informiranje, reaktivnog održavanja i standardnog proaktivnog održavanja izvršenim tijekom prethodnog mjeseca. Izvješće treba dostaviti kao privitak uz račun za usluge prethodnog mjeseca.

Obavezni sadržaj izvješća za određeni period:

	Period:
	dd.mm.gggg   DO   dd.mm.gggg  
	Ukupni broj incidenata:
	XXX

	Datum kreiranja
	Broj
incidenta
	Status
	Ukupno sati do otklonjenog incidenta*
	Opis zahtjeva
	Opis rješenja


*od trenutka prijave incidenta do trenutka kad je otklonjen, izraženo u radnim satima 
[bookmark: _Toc96405598]Elektronička kopija izvješća dostavlja se predstavniku Naručitelja elektroničkom poštom.


TEHNIČKA SPOSOBNOST PONUDITELJA
Kako bi Ponuditelj dokazao da posjeduje adekvatna tehnička znanja potrebna za obavljanje usluge održavanja informatičko-komunikacijskog sustava Naručitelja potrebno je da priloži izjavu da raspolaže s certificiranim osobama koje su osposobljene za rad i primjenu pojedinih tehnologija koje se koriste u predmetnom sustavu:

· Minimalno 2 stručnjaka s dokazom o stručnoj osposobljenosti: Microsoft 365 Certified: Administrator Expert ili jednakovrijedan dokaz o stručnoj osposobljenosti, ekvivalentne ili više razine izdan od istog certificirajućeg tijela koji svojim opsegom obuhvaća navedenu tehnologiju.
Ovim certifikatom Ponuditelj dokazuje da posjeduje znanje i iskustvo za rad u upravljanju servisima, implementaciji i administraciji Microsoft 365 okruženja.

· Minimalno 2 stručnjaka s dokazom o stručnoj osposobljenosti: Microsoft Certified: Windows Server Hybrid Administrator Associate ili jednakovrijedan dokaz o stručnoj osposobljenosti, ekvivalentne ili više razine izdan od istog certificirajućeg tijela koji svojim opsegom obuhvaća navedenu tehnologiju. 
Ovim certifikatom Ponuditelj dokazuje da posjeduje znanje i iskustvo pri upravljanju i održavanju Windows Server poslužitelja.


· Minimalno 2 stručnjaka s dokazom o stručnoj osposobljenosti: Microsoft 365 Certified: Endpoint Administrator Associate ili jednakovrijedan dokaz o stručnoj osposobljenosti, ekvivalentne ili više razine izdan od istog certificirajućeg tijela koji svojim opsegom obuhvaća navedenu tehnologiju. 
Ovim certifikatom Ponuditelj dokazuje da posjeduje znanje i iskustvo pri upravljanju i održavanju Windows operativnog sustava na klijentskim računalima.


· Minimalno 1 stručnjak s dokazom o stručnoj osposobljenosti: Fortinet Certified Solution Specialist Network Security ili jednakovrijedan dokaz o stručnoj osposobljenosti, ekvivalentne ili više razine izdan od istog certificirajućeg tijela koji svojim opsegom obuhvaća navedenu tehnologiju. 
Ovim certifikatom Ponuditelj dokazuje da posjeduje znanje i iskustvo za rad sa Fortinet mrežnom opremom – konfiguracija i administracija Fortinet preklopničke opreme i vatrozida.


Posebni i ostali uvjeti
Kako bi osigurao potrebnu razinu dostupnosti informatičko-komunikacijskog sustava, Ponuditelj treba priložiti izjave o posjedovanju potvrda proizvođača tehnologija o partnerskom statusu za tehnologije koje se koriste u informatičko-komunikacijskom sustavu Naručitelja, a od velike su važnosti za operativnost sustava:

Potvrde proizvođača tehnologija Microsoft o partnerstvu
Obrazloženje: Obzirom na procijenjenu vrijednost nabave te važnost i složenost sustava čije održavanje je predmet ovog postupka nabave, Naručitelj traži dokaz da Ponuditelj, kao aktualni partner ima kompetentnost i podršku izvornog proizvođača glede alata i tehnologija koje su sastavni dio informatičko-komunikacijskog sustava Naručitelja te da ima mogućnost prioritetnog eskaliranja problema i ozbiljnih zastoja u radu koje njegovi stručnjaci ne mogu samostalno otkloniti. Ponuditelj kod proizvođača Microsoft treba imati sljedeće važeće partnerske statuse:
· Microsoft Premier Support for Partners MPSfP za 2026. godinu

Naručitelj zadržava pravo da dokaze o partnerstvu provjeri direktno ili na službenim web stranicama izdavatelja potvrde odnosno proizvođača tehnologije.

Potvrde proizvođača tehnologija Fortinet o partnerstvu
Obrazloženje: Obzirom na procijenjenu vrijednost nabave te važnost i složenost postojećeg sustava čije se funkcionalnosti nadograđuju, Naručitelj traži dokaz da Ponuditelj, kao aktualni partner ima kompetentnost i podršku izvornog proizvođača glede alata i tehnologija koje su sastavni dio informatičko-komunikacijskog sustava Naručitelja, Ponuditelj kod proizvođača Fortinet treba imati minimalno sljedeći važeći partnerski status:
· Fortinet Select partner
Naručitelj zadržava pravo da dokaze o partnerstvu provjeri direktno ili na službenim internetskim stranicama izdavatelja potvrde odnosno proizvođača tehnologije.


NORMA OSIGURANJA KVALITETE
S obzirom na predmet nabave i u svrhu osiguranja visoke razine kvalitete i sigurnosti u pružanju usluge Naručitelj određuje prilaganje potvrda neovisnih tijela kojima se potvrđuje sukladnost gospodarskog subjekta s određenim normama za osiguranje kvalitete. 
Kao dokaz da ima implementirane sustave za osiguranje kvalitete gospodarski subjekt dostavlja sljedeće dokumente: 
•	Certifikat o uspostavljenom sustavu ISO/IEC 27001 - standard upravljanja informacijskom sigurnosti, ili jednakovrijedan dokument
